stanford-oval/wikipedia huggingface dataset:
אברורה
מלחמת העולם השנייה

ב-1922 הוחזרה "אברורה" לשירות כאוניית אימונים. במהלך מלחמת העולם השנייה פורקו תותחיה והועברו אל הצבא להגנת לנינגרד (כיום סנקט פטרבורג). האונייה עצמה עגנה בנמל אורניינבאום, חשופה להפגזות והפצצות בלתי פוסקות, וב-30 בספטמבר 1941 ניזוקה בהפצצה אווירית גרמנית וטבעה בנמל.
לאחר המלחמה, ב-1945, נמשתה האונייה ותוקנה, כדי שתשמש אנדרטה למהפכה הסוציאליסטית הגדולה. היא עוגנה עגינת קבע בנהר נייבה העובר בלנינגרד, וב-1957 נפתחה למבקרים. בשנים 1984–1987 שופצה האונייה שנית, לרגל החגיגות לציון 70 שנים למהפכה. לוחות התחתית הוחלפו כולם, והותקנו בה ארובות ותרנים חדשים. מ-1956 ועד היום ביקרו באוניית המוזיאון למעלה מ-28 מיליון איש.
ב-2 בנובמבר 1927 הוענק ל"אברורה" "עיטור הדגל האדום" על חלקה במהפכה הקומוניסטית, וב-22 בפברואר 1968 – "עיטור מהפכת אוקטובר".
מאז מלחמת העולם השנייה ועד היום

בשנות ה-70 של המאה ה-20 האונייה הגיעה למצב מכני קשה מאוד ונצטרכה לשיפוץ. לאחר בדיקות ובדיקת חלופות שונות באוגוסט 1984 החל שיפוץ האונייה שהסתיים בשנת 1987 והיא חזרה למקום עגינתה הקבוע בצד של פטרוגרד.
בשנת 2010 הוחלט על ביצוע שיפוץ מחודש במספנות קרונשטדט, שנמשך עד שנת 2016. היא הושבה למקום עגינתה בצד של פטרוגרד, ב-16 ביולי 2016.
אוניית המוזיאון "אברורה", 2010.
אברוצו

אברוצו (ידוע גם בצורה הישנה יותר: אברוצי) הוא מחוז במרכז-דרום איטליה. עד החקיקה בדצמבר 1963 היה המחוז, יחד עם מחוז מוליזה, חלק מהמחוז הגדול אברוצי-אה-מוליזה (אנ'). המחוז גובל במחוז מארקה בצפון-מערב, לאציו במערב, מוליזה בדרום-מזרח והים האדריאטי במזרח.
המחוז משתרע על פני 10,794 קמ"ר ומתגוררים בו כ-1.3 מיליון תושבים.
בירת המחוז היא העיר ל'אקווילה.
המחוז מחולק לארבע נפות והן: ל'אקווילה, קייטי, פסקארה וטראמו.
שטח נפת קייטי חופף פחות או יותר לשטח של "אברוצו צ'יטרו" (Abruzzo Citro). שמה של הנפה נגזר משם השבט הלטיני "אברוציום צ'יטרו פלומן פסקאריה" (Aprutium citro flumen Piscariae) שמשמעו "אברוצו על גדות נהר אטרנו-פסקארה (Fiume Aterno-Pescara)".
שטח נפת טראמו חופף פחות או יותר לשטח של "אברוצו אולטריורה פרימו" (Abruzzo Ulteriore Primo). שמה של הנפה נגזר משם השבט הלטיני "אברוציום אולטרה פלומן פסקאריה "(Aprutium ultra flumen Piscariae) שמשמעו "אברוצו בצדו השני של נהר אטרנו-פסקארה".
שטח נפת ל'אקווילה חופף פחות או יותר לשטח של "אברוצו אולטריורה סקונדו" (Abruzzo Ulteriore Secondo). שמה של הנפה נגזר משם השבט הלטיני "אברוציום אולטרה פלומן פיסקאריה" שמשמעו "אברוצו בצדו השני של נהר אטרנו-פסקארה".
נפת אברוצו צ'יטרו בממלכת שתי הסיציליות בשנת 1860 באדום
סמל נפת אברוצו צ'יטרו בממלכת שתי הסיציליות בשנת 1860
נפת אברוצו אולטריורה פרימו בממלכת שתי הסיציליות בשנת 1860 באדום
סמל נפת אברוצו אולטריורה פרימו בממלכת שתי הסיציליות בשנת 1860
נפת אברוצו אולטריורה סקונדו בממלכת שתי הסיציליות בשנת 1860 באדום
סמל נפת אברוצו אולטריורה סקונדו בממלכת שתי הסיציליות בשנת 1860
היסטוריה

פרק זה לוקה בחסר. אנא תרמו לוויקיפדיה ו.
רעידות אדמה

ב-6 באפריל 2009 התרחשה במחוז רעידת אדמה חזקה שמרכזה קרוב ללאקווילה, בעוצמה של 6.3 בסולם ריכטר. רעידת האדמה גרמה למותם של מעל 225 איש, ולוותה ברעשי משנה חזקים.
ראו גם

האגם הפוקיני
הערות שוליים

↑   אורן הרמן, רעידת האדמה באיטליה שמה את המדע על ספסל הנאשמים, באתר הארץ, 3 בדצמבר 2014
| מחוזות איטליה |
| --- | --- | --- |
| אזורים רגילים | אברוצו • אומבריה • אמיליה-רומאניה • בזיליקטה • ונטו • טוסקנה • לאציו • לומברדיה • ליגוריה • מארקה • מוליזה • קלבריה • קמפניה • פוליה • פיימונטה |  |
| אזורים אוטונומיים | ואל ד'אוסטה • טרנטינו - אלטו אדיג'ה • סיציליה • סרדיניה • פריולי-ונציה ג'וליה |  |
| --- | --- |
בקרת זהויות :  NLI: 987007554951305171  BNE: XX461451  BnF: cb119530745 (data)  GND: 126262-2  ISNI: 0000 0004 1754 9817  LCCN: n79023292  MusicBrainz: 3b8ff9c2-2e0c-460c-8ac8-e1625db6a0ad  NARA: 10045101  NKC: ge310788  NSK: 000566154  RERO: 02-A005471565  SUDOC: 02750591X  VcBA: 494/61663  VIAF: 146565993   WorldCat (עם VIAF): 146565993 
ערך זה הוא קצרמרבנושא גאוגרפיה של איטליה. אתם מוזמנים לתרום לוויקיפדיה ו.
Se Acabó el Amor

Se Acabó el Amor (באנגלית: The Love Is Over; בעברית: האהבה הסתיימה) הוא סינגל שהוקלט על ידי הזמר הלטיני אברהם מתאו, ביחד עם יאנדל וג'ניפר לופז. השיר יצא לאור ב-9 במרץ 2018, כסינגל מתוך אחד מאלבומיו של מתאו.
השיר הגיע אל המקום ה-64 במצעד שבספרד, וה-83 במצעד שבשווייץ.
רקע והפקה

השיר נכתב על ידי רמון לבדו מרטינז ואברהם מטאו, והוא הופק על ידי ג'מבו, סיני ויורגי וטיני ואוניל.
רשימת השמעה

הורדה דיגיטלית
"Se Acabó el Amor" (גרסה אורבנית) – 3:50
וידאו קליפ

הווידאו קליפ הנלווה של השיר צולם ב-8 במרץ 2018, תחת חסותם של סרטי יוניברסל בהוליווד, לוס אנג'לס, בבימויו של דניאל דוראן.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אקוודור | מוניטור לטינו | 79 |  |
|  ארגנטינה | ארגנטינה הוט 100 | 93 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הפופ הלטיניים | 15 |  |
|  ארצות הברית | מצעד השירים הלטיניים | 19 |  |
|  ארצות הברית | מצעד האירפליי הלטיני | 1 |  |
|  ונצואלה | רקורד ריפורט | 74 |  |
|  מקסיקו | טופ 100 – מקסיקו | 30 |  |
|  ספרד | PROMUSICAE | 64 |  |
|  שווייץ | המצעד השווייצרי | 83 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה (לטיני) | 60,000 |
 מכירות + הזרמת מדיה בלבד
Unreal Tournament

| --- | --- |

עטיפת המשחק
 כללי
 תאריך הוצאה:  23 בנובמבר 1999
 סוגה:  משחק ירי בגוף ראשון
 פיתוח:  Epic Games (למחשב האישי)
 הוצאה לאור:  GT Interactive Software 
 ארץ מקור:  ארצות הברית 
 שפות:  אנגלית 
 הפצה:  GT Interactive,‏ Infogrames לפלייסטישן
 סדרה:  Unreal (סדרת משחקים) 
 דרישות תוכנה
 מנוע משחק:  Unreal Engine 1.5
 מצבי משחק:  מרובה משתתפים, שחקן יחיד
 פלטפורמות:  Windows, מקינטוש, לינוקס, דרימקאסט, פלייסטיישן 2
 מדיה:  CD-ROM
 המשחק הבא:  Unreal Tournament 2003
 דרישות מערכת
 מעבד:  פנטיום 200MHz עם הרחבת MMX או AMD K6-2 תואם
 זיכרון:  32MB
 כרטיס מסך:  מומלץ: כרטיס מסך 3dfx Voodoo תואם האצת החומרה 3dfx Glide, או לחלופין כרטיס מסך אחר תואם Direct3D או OpenGL.
 מקום פנוי:  120 מ"ב למנוע ו-605 מ"ב למשחק המלא
 בקרים:  מקלדת ועכבר
 www.unrealtournament.com
 
Unreal Tournament ("אנריל טורנמנט", ידוע גם בתור Unreal Tournament 99 או בקיצור UT או UT99) הוא משחק פעולה בסגנון יריות גוף ראשון. המשחק פותח על ידי חברת Epic Games והופץ על ידי חברת GT Interactive למחשב האישי ולמספר קונסולות שונות. המשחק, שיועד בתחילה בתור שיפור למצב מרובה המשתתפים של Unreal הראשון (שהביקורות קטלו אותו כיוון שהיה גרוע מבחינת התאימות לתשתיות האינטרנט המקובלות דאז, ובשל היותו לא מאוזן), הפך עם הזמן למשחק עצמאי הממוקד במשחק מרובה משתתפים ברשת האינטרנט, בדומה למשחקים כגון Counter Strike ובמיוחד המתחרה הראשי שלו - Quake 3: Arena, שיצא 12 ימים בלבד לאחר מכן.
Epic Games עיכבו את שחרור הכותר. במקור, UT היה חבילת הרחבה למשחק Unreal, אך כשתברר מספר השינויים הגדול שהיה צריך לעשות במנוע המשחק, חבילת ההרחבה הפכה למשחק בפני עצמו. המשחק הושק עם גרסה חדשה יותר של המנוע (גרסה 400 - בעדכון הכי חדש התעדכן המנוע לגרסה 436) וגם ושל UnrealEd: הוא הושק בבירור כדי להתחרות ב-Quake III Arena.
המשחק זכה לשבחים רבים, ביניהם תואר "משחק השנה" - דבר שהוביל את Epic ליצור מהדורת "משחק השנה" (Unreal Tournament: Game of the Year edition, ידועה בקיצור כ-UT99 GOTY) שנה מאוחר יותר, וכן היה משוחק באופן תחרותי בטורנירי גיימינג עולמיים רשמיים.
משחקיות

כפי שצוין לעיל, המשחק מתמקד במשחק מרובה משתתפים ברשת האינטרנט. השחקן יכול להגדיר לעצמו שם שחקן ומראה חיצוני מתוך שלל דמויות, חלקן לקוחות מגזעים חיזריים כמו Nali ו-Skaarj העוינים מהכותר הראשון. כמשחק רשת שפועל על מודל לקוח-שרת, השחקן יכול לבחור עם כניסתו למצב מרובה המשתתפים שרת משחק, כאשר לכל שרת יש את מצב המשחק שלו, וכמה משתתפים הוא מכיל. כמו כן, ניתן לשחק גם במצב Off-line, נגד בוטים במקום נגד שחקנים אחרים, וכן מערכה שלמה לשחקן יחיד, תואמת קו הזמן מהמשחק הקודם, שמבוססת אף היא על טורנירים. ניתן גם להגדיר בוטים בתוך שרת המשחק.
המשחק מכיל מגוון של מצבי משחק, ביניהם:
Deathmatch, בו המנצח הוא זה שהרג הכי הרבה שחקנים.
Team Deathmatch - שתי קבוצות נלחמות זו נגד זו, והקבוצה המנצחת היא זו שהצליחה לצבור את מירב ההריגות. ניתן גם לקיים דו קרבות במצב זה.
Capture the Flag - שתי קבוצות מתחרות זו בזו. קבוצה שמצליחה לגנוב את הדגל של הקבוצה היריבה ולהביאו עד למיקום הדגל שלה מקבלת נקודה. הקבוצה שמגיעה ראשונה לניקוד מסוים מנצחת.
Domination - במפת משחק יש כמה נקודות שליטה ושתי קבוצות שנלחמות על השליטה בנקודות אלה. על כל נקודה שנשלטת הקבוצה השולטת מרוויחה נקודות, וככל שיותר נקודות נשלטות יותר נקודות נכנסות לקבוצה. הקבוצה המנצחת היא זו שהצליחה לצבור את מירב הנקודות.
Assault - במצב זה יש 2 קבוצות, קבוצה מגינה שמחזיקה במבצר וקבוצה תוקפת שצריכה למלא משימות כדי לכבוש את המבצר. הקבוצה המנצחת היא זו שהצליחה לכבוש את המבצר או להגן עליו בהצלחה.
Last Man Standing - אותו עקרון כמו ב-deathmatch רק ההפך: יש סף מסוים של מיתות שהשחקן יכול למות, ומי שמגיע לסף הזה (למשל: יש סף של 30 והשחקן מת 30 פעמים) נפסל. המנצח הוא זה שמת הכי פחות פעמים.
לשחקן מוצעים מגוון כלי נשק, רובם דמיוניים לחלוטין, שחלקם הוצגו עוד קודם בכותר הראשון. המפות במשחק גדולות למדי ומעוצבות היטב, ומאפשרות מיצוי מלא של יכולות השחקן, כמו כן ישנן מפות שנועדו לשימושים כמו "התקמפרות" (התמקמות במקום אחד וצליפה בשחקנים באמצעות רובה צלפים) ועוד.
אחד הפיתוחים המשמעותיים ביותר במשחק הוא בעניין הבוטים, שלהם בינה מלאכותית נעלית יותר משל משחקים אחרים, והשחקן יכול לבחור את רמתם מתוך 6 רמות קושי.
משחקיות > רקע עלילתי למצב השחקן היחיד

העלילה המצומצמת למדי של המשחק עוסקת בטורנירים בין-כוכביים שעל השחקן להשתתף בהם, שמאורגנים על ידי תאגיד הענק ליאנדרי (Liandri) תאגיד שמתמחה בכריית מחצבים מהחלל החיצון. גוף בשם ממשלת העולם החדשה (New Eatrh Government), ממשלה עולמית שהוקמה לאחר המלחמה ההרסנית בין בני האדם לגזע הסקארג' (האויבים מהמשחק הקודם, שאירועיו פותחים מלחמה זו), ניסתה למתן את האלימות בין כורי חלל ולכן נעזרה בתאגיד ליאנדרי כדי לארגן טורנירים המוניים בהם בני אדם וחוצנים יילחמו אלה באלה במסגרת תחרותית מאורגנת. הטורנירים החלו בשנת 2291. 50 שנים לאחר מכן, בשנת 2341, לוחם בן אנוש מהונדס גנטית בשם מלקולם (Malcolm) אותו מגלם השחקן, נבחר להילחם בליגת המקצוענים שכוללת את הלוחמים הקשוחים והאלימים ביותר, עקב יכולותיו וכוחו העוצמתי, במטרה להתקדם בשלבים ולהביס את האלוף הנוכחי זאן קריקור (Xan Kriegor), סייבורג שנבנה במיוחד על ידי ליאנדרי להשתתפות בטורנירים.
היסטורית פיתוח

הפיתוח של המשחק החל עוד ב-1998 כאשר אפיק הבחינו כי המצב מרובה המשתתפים של המשחק Unreal סבל מנחיתות רבה יחסית למשחקים מתחרים ומבעיות רבות, והחלו לעבוד על חבילת הרחבה עם דגש למשחק רשת מרובה משתתפים. אולם באמצע הפיתוח התברר כי התוכן החדש, השיפורים במנוע המשחק ובמשחקיות ותיקוני הבאגים היו רבים מדי מכדי לכלול אותם בחבילת הרחבה והשינוי הרב במנוע המשחק יצר בעיות רבות עם התאימות לאחור למשחק המקורי. לכן, אפיק החליטו לזנוח את פיתוח המשחק כחבילת הרחבה ולהמשיך בפיתוחו הפעם כמשחק עצמאי. בסופו של דבר המשחק כלל את רוב התוכן שאנריל המקורי הכיל פרט למפות ולמוזיקה.
היסטורית פיתוח > שחרור

הדמו הראשון ששוחרר השתמש בגרסת המנוע 322 (כיום הגרסה האחרונה היא 451) ב-17 בספטמבר 1999. הדמו תמך בהאצת חומרה אך ורק לכרטיסי 3dfx והכיל מפת Deathmatch אחת. מאוחר יותר יצא טלאי שתיקן את הדרייבר ל3dfx ובעיות שנוצרו בשרת הייעודי. הדמו המלא הראשוני כלל גם האצת חומרה מבוססת Direct3D, יצא ב-28 בספטמבר תחת גרסת המנוע 338. הדמו המלא, שיצא ב-19 באוקטובר, הציג כבר 5 מפות מלאות כאשר כל אחת משרתת מצב משחק שונה. יום לאחר מכן יצא גם דמו ללינוקס.
המשחק יצא לבסוף ב-23 בנובמבר 1999 למחשב האישי (Windows/Linux). ב-19 בינואר 2000 יצאה גם גרסה למקינטוש, וב-26 באוקטובר של אותה שנה יצאה גרסה לפלייסטיישן 2. עם הזמן יצאו 3 חבילות הרחבה (חבילות בונוס) שמאוחר יותר, ב-27 באוקטובר (יום לאחר הוצאת גרסת ה-PS2) צורפו למהדורת Game Of The Year (נקרא גם UT99 GOTY).
ב-29 באוגוסט 2001 יצאה מהדורה בשם Totally Unreal שכללה את המשחק המקורי עם חבילת ההרחבה Return to Na Pali, ואת Unreal Tournament בצירוף דיסק הדגמה של Unreal Championship/Unreal 2.
ב-6 בנובמבר 2006 יצאה חבילת Unreal Anthology שכללה את Unreal Gold,‏ Unreal Tournament GOTY Edition,‏ Unreal Tournament 2004 ואת Unreal 2.
מודיפיקציות

אחד האפשרויות הגדולות ביותר שניתנו למשתמש עם המשחק היא האפשרות להתאים אישית את המשחק. המשחק כולל עורך מפות בשם UnrealEd איתו ניתן ליצור מפות חדשות למגוון מצבי המשחק. כמו כן ישנם גם מודים רבים רשמיים ולא רשמיים שיצאו למשחק שמעניקים שינוי טוטאלי של המשחק, ביניהם המוד ChaosUT שצורף למהדורת "משחק השנה", ו-Tactical Ops, משחק בסגנון קאונטר סטרייק שיצא כמשחק עצמאי.
תאימות לאחור למשחק הראשון: אף על פי שלא ניתן לשחק במפות השחקן היחיד של המשחק Unreal הראשון, פותח מוד תאימות-לאחור OldSkool Amp'd המאפשר את מצב השחקן היחיד וניתן לשחק בו במערכה לשחקן יחיד הרגילה של Unreal, בנוסף לעוד מערכות לשחקן יחיד שנוצרו על ידי משתמשים אחרים.
קבלה וביקורות

המשחק זכה לביקורות חיוביות ואהדה מצד גיימרים, דבר שזיכה אותו בממוצע ביקורות של 92% למחשב האישי אולם לממוצע נמוך יותר עבור גרסאות הפלייסטיישן והדרימקאסט (77% ו-88% בהתאמה) (על פי אתר Metacritic), ולביקורות מאתרים כמו IGN ו-Eurogamer שנעו בין 9.1 ל-10. המשחק זכה בתואר "משחק השנה" של 1999 מפי ארגוני ומגזיני משחקי מחשב רבים, ונחשב עד היום לאחד ממשחקי הרשת הטובים בכל הזמנים, בהיותו המשחק הפופולרי ביותר אי פעם מסדרת Unreal.
משחקי המשך

ההמשך, Unreal Tournament 2003, שוחרר בשנת 2002. המשכים אלו הציעו גרפיקה ומשחק משופרים בהרבה, בזכות עוד עדכון של מנוע המשחק; אלו היו המשחקים הראשונים של Epic המשתמש ב־Unreal Engine 2.0 (גרסת 10xx עד 2522), ועד אז UE 1.5 היה בשימוש (אף על פי שגרסת בטא של UE2 הוצגה ב-E3 2000). גם UnrealEd התעדכן, ונעשה יותר נוח לשימוש.
ב-11 בפברואר 2004, הדמו של Unreal Tournament 2004 התאפשר להורדה דרך האינטרנט. לאחר מספר שבועות שבהם הופץ הדמו באינטרנט והורידו אותו מעל 1.5 מיליון גולשים, הוא הפך לאחד המשחקים המקוונים הפופולריים ביותר. המשחק בגרסתו המלאה הופץ מ-18 במרץ 2004, בגרסה 2.5 (3310 עד 3369 - כמעט מגיע לגרסה השלישית של המנוע, אך מנוע המשחק עצמו הוקפא במשחק זה - השיפורים שהוסיפו לו נראו במשחקים אחרים שהשתמשו ב-UE2.5, אך לא ב-UT2004).
בנובמבר 2007 יצא המשחק האחרון עד כה בסדרה, Unreal Tournament 3, על שם המנוע בו משתמש המשחק, (Unreal Engine 3 (3470-3809, אף על פי שם המשחק הוא לא השלישי בסדרה - למרות זאת, הוא נחשב השלישי בסדרת Unreal Tournament אם מוציאים את UT2003 מהספירה.
בחודש מאי של 2014 הכריזה אפיק על הכותר הבא בסדרת אנריל טורנמנט והוא ייקרא בשם Unreal Tournament (בלי לציין את גרסת המשחק או את השנה בה הוא עתיד להשתחרר - בניגוד לכל המשחקים הקודמים). החידושים העיקריים בו יהיו המנוע שהוא Unreal engine 4 והעובדה כי המשחק יהיה חינמי לגמרי ועבודת הפיתוח עליו תהיה זמינה גם לקהל הרחב.
הערות שוליים

↑  מלקולם הוא ברירת המחדל כל עוד הקבוצה אליה אתה בוחר להשתייך בתחילת המערכה היא Thunder Crash. בחירת קבוצה אחרת תשנה את השחקן.
↑  נערך מ כאן, תוך כדי התאמה לקו הזמן של משחקי הסדרה. כמו כן ניתן לשמוע את פרטי העלילה בסרטון המקדים עם הכניסה למשחק.
↑  OldSkool Amp'd mod for Unreal Tournament, ModDB, ‏2006-03-18 (באנגלית)
↑  http://www.metacritic.com/games/platforms/pc/unrealtournament
↑  Unreal Tournament - Liandri Archives, liandri.beyondunreal.com
↑  Mitch Dyer, Epic Games Reveals Free, Crowdsourced Unreal Tournament, IGN, ‏2014-05-08 (באנגלית)
| --- | --- |
בקרת זהויות :  BnF: cb16618713f (data)  MusicBrainz work: 0bcd8238-8a36-4f43-98f2-2ab0ac88fad5 
תמונת מסך מתוך המשחק, במצב Deathmatch נגד "בוטים"
אדווין פון מנטויפל

| --- | --- |

אדווין פון מנטויפל
 לידה:  24 בפברואר 1809 דרזדן, ממלכת סקסוניה 
 פטירה:  17 ביוני 1885 (בגיל 76) קרלסבאד, האימפריה האוסטרו-הונגרית האימפריה האוסטרו-הונגרית
 מקום קבורה:  בית הקברות המרכזי של פרנקפורט 
 מדינה:  ממלכת פרוסיה 
 השתייכות:  הצבא הפרוסי פרוסיה   צבא האימפריה הגרמנית הקיסרות הגרמנית
 תקופת הפעילות:  1827–1885 (כ־58 שנים)
 דרגה:   גנרל-פלדמרשל
 תפקידים בשירות
 מפקד הקורפוס ה-9   מפקד הקורפוס ה-1   מפקד הארמייה הראשונה   מפקד ארמיית הדרום   מפקד הארמייה השנייה   מפקד צבא הכיבוש בצרפת   מפקד הקורפוס ה-15
 פעולות ומבצעים
 מלחמת שלזוויג השנייה   מלחמת אוסטריה–פרוסיה   מלחמת צרפת–פרוסיה
 עיטורים
 הצלב הגדול של צלב הברזל   פור לה מריט   מסדר העיט השחור
 
אדווין קרל רוכוס, הברון פון מנטויפל (בגרמנית: Edwin von Manteuffel;‏ 24 בפברואר 1809 – 17 ביוני 1885), היה גנרל-פלדמרשל גרמני שפיקד על כוחות במלחמת פרוסיה צרפת.
ביוגרפיה

פון מנטויפל נולד ב-24 בפברואר 1809 בדרזדן, שהשתייכה לממלכת סקסוניה, לאביו הנס קרל ארדמן פון מנטויפל שהיה נשיא בית המשפט לערעורים במגדבורג. בשנת 1827 התגייס פון מנטויפל לצבא הפרוסי, והצטרף לרגימנט הדרגונים של המשמר (ויקטוריה, מלכת הממלכה המאוחדת). ב-14 במאי 1839 מונה לשליש של מושל ברלין, וב-11 בינואר 1842 הועלה לדרגת אובר לוטננט. ב-21 בדצמבר 1843 הועלה פון מנטויפל לדרגת ריטמייסטר, ומונה שלישו של אלברכט, נסיך פרוסיה בתחילת 1848 ליווה את הנסיך אלברכט לביקור בפטרבורג אצל הצאר ניקולאי הראשון, וב-18 במאי 1848 מונה לעוזרו של פרידריך וילהלם הרביעי, מלך פרוסיה.
ב-15 באוקטובר 1848 הועלה פון מנטויפל לדרגת מיור, וב-13 ביולי 1852 הועלה לדרגת אוברסט לוטננט, ומונה למפקד רגימנט האולנים ה-5. ב-13 ביולי 1854 הועלה לדרגת אוברסט, וב-18 בדצמבר 1856 מונה למפקד חטיבת הפרשים ה-3. בשנת 1857 מונה פון מנטויפל לראש הקבינט הצבאי של המלך, וב-22 במאי 1858 הועלה לדרגת גנרל מיור. ב-7 בינואר 1861 מונה לשליש הכללי של המלך וילהלם הראשון, וב-18 באוקטובר באותה שנה הועלה לדרגת גנרל לוטננט.
פון מנטויפל השתתף במלחמת שלזוויג השנייה, ולאחריה מונה למושל הצבאי של שלזוויג. בפרוץ מלחמת אוסטריה–פרוסיה כבש פון מנטויפל את הולשטיין שהייתה בשליטה אוסטרית, ולאחר מכן לחם תחת פיקודו של אדוארד פוגל פון פלקנשטיין בדרום גרמניה. ב-30 באוקטובר 1866 מונה פון מנטויפל למפקד הקורפוס ה-9, וב-3 באוגוסט 1868 מונה למפקד הקורפוס ה-1.
במהלך מלחמת פרוסיה צרפת לחם פון מנטויפל עם הקורפוס שבפיקודו, כחלק מהארמייה הראשונה בפיקוד קרל פרידריך פון שטיינמץ, והשתתף בקרב קולומבי, ובמצור על מץ. ב-20 באוקטובר 1870 מונה למפקד הארמייה הראשונה, וקיבל את כניעת העיר מץ, ולאחר מכן השתתף בקרב אמיין ובמצור על פריז. ב-11 בינואר 1871 מונה פון מנטויפל למפקד ארמיית הדרום, והשתתף עימה בקרבות בבלפור בהם הובס צבא המזרח של צרפת בפיקוד גנרל בורבאקי בקרב בן 3 ימים (15 עד 17 בינואר 1871) בליסאין על יד הגבול עם שווייץ. לאחר המלחמה מונה למפקד הארמייה השנייה וצבא הכיבוש בצרפת עד 1873. על פעולותיו בקרבות קיבל פון מנטויפל את עיטורי הצלב הגדול של צלב הברזל, מסדר העיט השחור, ומענק של 300,000 טאלר.
לאחר סיום תפקידו בצרפת הועלה פון מנטויפל לדרגת גנרל-פלדמרשל, ובשנת 1879 מונה למושל הצבאי של אלזס לורן, ובמקביל שימש כמפקד הקורפוס ה-15. ב-17 ביוני 1885 מת פון מנטויפל בעת שהייתו בחופשה בקרלסבאד, ולאות הוקרה שלח פרנץ יוזף הראשון, קיסר אוסטריה את ארונו לגרמניה בליווי משמר כבוד אוסטרי.
נכדו הוא האסו פון מנטויפל, מהבולטים במפקדי השריון בצבא הגרמני במלחמת העולם השנייה.
Њ

| Њ њ |
| --- | --- | --- | --- | --- | --- | --- | --- | --- |

האלפבית הקירילי
| А | Б | В | Г | Д | Е | Ж | З |  |
| И | Й | К | Л | М | Н | О | П |  |
| Р | С | Т | У | Ф | Х | Ц | Ч |  |
| Ш | Щ | Ъ | Ы | Ь | Э | Ю | Я |  |
אותיות סלאביות נוספות
| А́ | А̀ | А̄ | Ӓ | Ґ | Ђ | Ѓ | Е́ |  |
| Ѐ | Е̄ | Ё | Є | З́ | Ѕ | І | Ї |  |
| И́ | Ѝ | Ӣ | Ј | Љ | Њ | О́ | О̀ |  |
| Ō | С́ | Ћ | Ќ | У́ | Ӯ | Ў | Џ |  |
אותיות שאינן סלאביות
| Ӑ | А̊ | А̃ | Ӓ̄ | Ӕ | Ә | Ә́ | Ә̃ |  |
| Ӛ | В̌ | Ғ | Г̑ | Г̣ | Г̌ | Ҕ | Ӻ |  |
| Ғ̌ | Ӷ | Д̣ | Д̆ | Ӗ | Е̃ | Ё̄ | Є̈ |  |
| Ӂ | Җ | Ӝ | Ҙ | Ӟ | З̌ | З̱ | З̣ |  |
| Ԑ | Ԑ̈ | Ӡ | И̃ | Ҋ | Ӥ | Қ | Ӄ |  |
| Ҡ | Ҟ | Ҝ | К̣ | Ԛ | Ӆ | Ԯ | Ԓ |  |
| Ӎ | Ӊ | Ң | Ԩ | Ӈ | Ҥ | О̆ | О̂ |  |
| О̃ | Ӧ | Ӧ̄ | Ө | Ө̄ | Ө́ | Ө̆ | Ӫ |  |
| Ҩ | Ԥ | Р̌ | Ҏ | Ҫ | С̣ | С̱ | Т̌ |  |
| Т̣ | Ҭ | У̃ | Ӱ | Ӱ́ | Ӳ | Ү | Ү́ |  |
| Ұ | Х̣ | Х̱ | Х̮ | Х̑ | Ҳ | Ӽ | Ӿ |  |
| Һ | Һ̈ | Ԧ | Ҵ | Ҷ | Ӵ | Ӌ | Ҹ |  |
| Ҽ | Ҿ | Ы̆ | Ы̄ | Ӹ | Ҍ | Э̆ | Э̄ |  |
| Э̇ | Ӭ | Ӭ́ | Ӭ̄ | Ю̆ | Ю̈ | Ю̈́ | Ю̄ |  |
| Я̆ | Я̄ | Я̈ | Ԝ | Ӏ |  |  |  |  |
אותיות ארכאיות
| Ꙁ | Ꙃ | Ꙅ | Ꙇ | Ꙉ | Ҁ | Ѻ | Ѹ |  |
| Ꙋ | Ѡ | Ѽ | Ꙍ | Ѿ | Ꙏ | Ѣ | Ꙑ |  |
| Ꙓ | Ꙕ | Ꙗ | Ѥ | Ѧ | Ꙙ | Ѫ | Ꙛ |  |
| Ѩ | Ꙝ | Ѭ | Ѯ | Ѱ | Ѳ | Ѵ | Ѷ |  |
| Ԙ | Ꙟ | Ꙡ | Ꙣ | Ꙥ | Ꙧ | Ꙩ | Ꙫ |  |
| Ꙭ | ꙮ | Ꚙ | Ꚛ | Ԁ | Ԕ | Ԗ | Ԡ |  |
| Ԣ | Ҧ | Ꚋ | Ꚁ | Ꚅ | Ꚍ | Ꚕ | Ꚏ |  |
| Ꚗ | Ꚃ | Ԃ | Ԅ | Ԉ | Ԋ | Ԍ | Ԏ |  |
| Ԇ | Ꚑ | Ꚉ | Ꚇ | Ꚓ | Ԟ | Ԫ | Ԭ |  |
| Г̧ | Г̄ |  |  |  |  |  |  |  |
נִייֵה (אות גדולה: Њ, אות קטנה: њ) היא אות בכתב הקירילי.
זוהי ליגטורה של האותיות הקיריליות Н ו-Ь (סימן הריכוך). היא הומצאה על ידי ווק סטפנוביץ' קרדז'יץ' לשימוש במילון שלו משנת 1818, והחליף את הדיגרף הקודם ⟨нь⟩. היא תואמת לדיגרף ⟨nj⟩ באלפבית הלטיני של גאי עבור סרבו-קרואטית.
היום משתמשים בה במקדונית, גרסאות של סרבו-קרואטית כשהיא כתובה בקירילית (בוסנית, מונטנגרית וסרבית), איטלמן ואודג'ה, שם היא מייצגת /ɲ/ לאף פלאטלי, בדומה ל-⟨ny⟩ ב"קניון" ( להשוואה פולנית ⟨ń⟩, צ'כית וסלובקית ⟨ň⟩, לטבית ⟨ņ⟩, גליצית וספרדית ⟨ñ⟩, אוקסיטנית, פורטוגזית ווייטנאמית ⟨nh⟩, קטלאנית והונגרית ⟨ny⟩ ) ואיטלקית .
נהוג לכתוב בתעתיק את נייה כ-nj אבל היא גם נכתבת בתעתיק כ-ń או ņ. נייה מקבילה בעברית ל-נו"ן ויו"ד ביחד.
אגדות אנדרסן (סדרה, 2005)

| --- | --- |
 סוגה:  אנימציה לילדים
 כותבים:  הנס כריסטיאן אנדרסן, מארק הודקינסון 
 בימוי:  Jørgen Lerdam 
 ארץ מקור:  דנמרק דנמרק
 מספר עונות:  1 
 מספר פרקים:  26 
 הפקה
 מפיק:  Daina Sacco 
 מפיקים בפועל:  Ralph Christians, Anders Mastrup 
 חברת הפקה:  Egmont Imagination 
 עורכים:  Martin Wichmann Andersen 
 מוזיקה:  Gregory Magee, Roger Joseph Manning, Jr., Michael Whalen 
 אורך פרק:  25 דקות
 שידור
 רשת שידור בישראל:  ערוץ 23 ערוץ ג'וניור
 תקופת שידור מקורית:  1998–2003
 תקופת שידור בישראל:  2005
 קישורים חיצוניים
 דף התוכנית ב-IMDb
 
אגדות אנדרסן (בדנית: ...Der var engang) היא סדרת טלוויזיה מונפשת דנית לילדים, שמתארת בכל פרק אגדה שונה מאת הנס כריסטיאן אנדרסן. הסדרה שודרה במקור בין השנים 1998 עד 2003, ובישראל היא שודרה בשנת 2005 בערוץ 23 ומאוחר יותר בערוץ ג'וניור.
רשימת פרקים

בגדי המלך החדשים
בת הים הקטנה
הזמיר
החייל והנסיכה (אנ')
הפרופסור והפרעוש
הפרחים של איידה הקטנה / הנסיכה והאפון
הברווזון המכוער
ברבורי הפרא (אנ')
הגנן והמשפחה / מרק הקיסמים
אצבעונית
שותף למסע
חייל הבדיל
עץ האשוח (אנ')
הנאהבים / פנס הרחוב הישן
הנסיך ובת הקיסר
המזוודה המעופפת
צוואר הבקבוק (אנ')
איש השלג (אנ') / תחרות קפיצה
שאלה של כבוד
אישי היקר
גלגולו של סיפור / אלי לילה
ג'ק השוטה (אנ')
מגפי הקסם
אוצר הזהב
מלכת השלג - חלק 1
מלכת השלג - חלק 2
מדבבים

פרק זה טעון עריכה. אנא תרמו לוויקיפדיה .  הסיבה היא: שיוך דמויות למדבבים.
אלה הם שמות מדבבי הסדרה לעברית: ניקו בר, אביטל אברג'יל, אברהם מור, אורי בנאי, אורית מזור טוויג, איציק סיידוף, אלברט כהן, אסתי כץ, אריק לבנת, גבי קרן, גיא פרידמן, דורון אורן, יובל דור, יעקב בוך, מיכל לוי, סיון ניר, עידו מוסרי, רוית יעקב, שירי נדב, שמוליק טנא, שמעון כהן, שרון שחל, ששי קשת
אדווין סאת'רלנד

| --- | --- |
אין תמונה חופשית
 לידה:  13 באוגוסט 1883 נברסקה, ארצות הברית 
 פטירה:  11 באוקטובר 1950 (בגיל 67) בלומינגטון, ארצות הברית 
 מדינה:  ארצות הברית 
 מקום קבורה:  Rose Hill Cemetery 
 השכלה:  אוניברסיטת שיקגו (1913) 
 מעסיק:  אוניברסיטת שיקגו, אוניברסיטת מינסוטה, אוניברסיטת אילינוי באורבנה-שמפיין, אוניברסיטת אינדיאנה בלומינגטון 
 תפקיד:  President of the American Sociological Association (1939–1939) 
 
אדווין סאת'רלנד (13 באוגוסט 1883 - 11 באוקטובר 1950) היה סוציולוג אמריקאי. הוא נחשב לאחד הקרימינולוגים המשפיעים ביותר במאה ה-20. מחקריו פרצו דרך בשני תחומים: (א) ניסוח תאוריית ההתחברות הדיפרנציאלית; (ב) הפניית תשומת הלב לתופעה של עבריינות צווארון לבן. על פי תורתו של סאתרלנד, אין העבריינות תוצאה של אנומליה אישית, וההבדל בין התנהגות עבריינית לזו שאינה עבריינית נעוץ בתגובת החברה. העיקרון המונח ביסוד תורתו של סאתרלנד הוא שהתנהגותם של אנשים מושפעת בעיקר מסביבתם החברתית, כלומר, העבריינות אינה עוברת בתורשה והיא אינה אינסטינקטיבית, היא נלמדת כשם שכל התנהגות אחרת נלמדת, ולמידה זאת אף כוללת מניעים, דחפים, גישות ורציונליזציות.
במהלך חייו, הוא פרסם ארבעה ספרים חשובים: 20 אלף חסרי בית (1936), הגנב המקצועי (1937), המהדורה השלישית של עקרונות הקרימינולוגיה, והמהדורה הראשונה והמצונזרת של עבריינות צווארון לבן (1949). הספר האחרון נשאר מצונזר עד שהטקסט המקורי פורסם ב-1983 על ידי אוניברסיטת ייל.
הערות שוליים

1 2  Wright, Richard A, "Sutherland, Edwin H.", Routledge, ‏2015-01-03
1 2  Jerome Hall, Edwin H. Sutherland 1883-1950, Journal of Criminal Law and Criminology (1931-1951) 41, 1950, עמ' 393–396
| --- | --- |
בקרת זהויות :  NLI: 987007463621205171  PLWABN: 9810589396505606  BnF: cb12310218s (data)  GND: 119370220  ISNI: 0000 0001 2278 2128  LCCN: n50011309  NKC: osd2013774365  NLK: KAC2018N3769  NTA: 068375417  SELIBR: 325425  SNAC: w6kd5qrp  SUDOC: 031987680  Trove: 987206  VIAF: 34524994   WorldCat (עם VIAF): 34524994
You Let Me Walk Alone

You Let Me Walk Alone (בעברית: אתה נתת לי ללכת לבד) הוא השיר שייצג את גרמניה באירוויזיון 2018 בליסבון, פורטוגל. השיר בוצע על ידי הזמר מיכאל שולטה, הוקלט בחברת התקליטים "ורי אס" ונכתב על ידי שולטה עצמו, תומאס סטנגאארד, ניסה אינגוורסן ונינה מילר. השיר נכתב בעקבות מות אביו של שולטה. השיר נבחר ב-22 בפברואר 2018 בתחרות "Unser Lied für Lissabon" ששודרה בערוץ ZDF והיוותה את תחרות קדם האירוויזיון הגרמני.